Stjernen Hockey

Historien

Stjernen Hockey ble etablert 18. november 1960 som en ishockeygruppe under Idrettslaget Stjernen. Dette var en direkte oppfølger av gutteklubben «The Stars» som var etablert et år tidligere. Den første tiden startet Stjernen en gateserie hvor lag fra alle deler av byen ble samlet for å spille kamper. Dette førte til å skape aktivitet i klubben igjennom vinteren.
Klubben spilte sin første obligatoriske kamp på Jordal Amfi 20. desember 1960 mot Skeid i en cup for småguttelag. Kampen endte med tap 2-0.
Stjernen startet sin første sesong i 3. divisjon avdeling Østfold i 1962 og rykket videre opp til 2. divisjon i 1966. I disse første årene foregikk all trening og kamper ute på Tollbodplassen. Fra 1963 fikk laget også lov til å trene i Sparta Amfi i Sarpsborg.
Det ble også startet en egen junioravdeling, og allerede i 1967 spilte Stjernens juniorlag finale i Canada Cup (NM for juniorlag), hvor de tapte mot Vålerenga.

70-tallet: Opprykk

2. oktober 1970 ble Stjernehallen åpnet av byens ordfører.
Med en god ungdomsorganisasjon til å gå med de nye fasilitetene, begynte Stjernen snart å klatre i ligaer, og i 1974 nådde de første divisjon for første gang i klubbens historie.

80-tallet: Storhetstiden

1981 var klubbens første store sesong da Stjernen slo Vålerenga 2-1, i best av tre i finalen. Dette var første gang et lag utenfor Oslo klarte å heise «bøtta».
Da laget returnerte til Fredrikstad ble de møtt av en stor folkemengde på flere tusen mennesker som bar fakler,og jublet for de nylig kronete vinnerne.
Laget som var med på å slå igjennom på 1980-tallet huset stjernespillere som Ørjan Løvdal, Rune Gulliksen, Hans Edlund, Pål Gjermundsen, Chris St.Cyr og senere også Morten Finstad.
I 1986 ble Stjernen norgesmestere for andre gang da Stjernen slo Frisk Asker i finalen.
I 1986/87 sesongen kom klubbens første seriemesterskap med 51 poeng – to poeng foran rivalene Vålerenga. Stjernen tapte imidlertid NM-finalen mot Vålerenga samme året.
Året etter ble det en skuffende 7.-plass i serien. I 1988/1989 ble det en 3.-plass foran  Sparta IL.

1990-tallet

1989/1990 ble det igjen en 3.-plass på Stjernen, og det samme året etter.
I 1992 ble det 2.-plassen men tap i finalen mot  Vålerenga. 1992/1993 ble det en 3.-plass. 1993/94 4.-plass. 1994/95 ble det en 5.-plass med finale etter de slo ut  Lillehammer, men tapte mot  Storhamar som tok sit første NM-gull, Dette er siste gangen Stjernen var i en finale. 1995/96 ble det igjen en 2.-plass foran  Storhamar og bak  Vålerenga. 1996/97 ble det en 5.-plass, og 3.-plass i 1997/98 og røk ut mot  Storhamar i sluttspill, 3.-plass 1998/99.
På slutten av nittitallet falt klubben inn i en resesjon på grunn av økonomiske vanskeligheter og svakheter i ungdommen avdelingen.

2000-tallet

Mellom 1999 og 2004 ble det to 6.-plasser, 8.-plass, 5.-plass, 7.-plass. men i sesong 2004–2005 ble det 4.-plass i UPC Ligaen og semifinale tap mot Vålerenga.I 2005–2006 ble det en sølvmedalje i serien men tapt 1-2 i den 5. Period i 7. semifinale og avgjørende semifinale mot Stavanger som gikk til finalen for første gang, der tapte Stavanger finalen mot  Vålerenga, året etter en 6.-plass.
I 2007–2008 ble det en 9.-plass og Stjerne måtte spille kvalifisering for eliteserienspill der de berget plassen sin.  14. september 2008 ble Morgan Andersen ny sportssjef og assistenttrener i Stjernen hockey.
I GET-ligaen 08/09 sesong ble det en 6.-plass, egentlig en 5.-plass, men ishockeyforbundet trakk Stjernen 15 poeng for økonomisk rot, men Stjernen slo likevel ut Lillehammer i kvartfinalen, men ble slått ut av semifinalen mot Vålerenga.

Stjernehallen

I 1963 ble det nedsatt en kunstiskomité som skulle jobbe for etablering av en hall med kunstfrossen is i Fredrikstad. Etter mye krangel om tomtevalg, ble det til slutt besluttet at det skulle skulle bygges ishall i Fredrikstad. 2. oktober 1970 ble Stjernehallen åpnet av byens ordfører.

Supportere

Stjernehallen er omtalt som «Løvenshule» av mange hockeyspillere og supportere. Det har siden 1970-årene vært et stort supportertrykk på hjemmekampen. Supporterklubber som har fulgt Stjernen hockey siden 1970-årene er: «Red Army» fra 1980 til 1990, «Red Beavers» fra 1991 til 2009 og «Red Stars» fra 2009. Red Stars hadde i 2013 ca 75 medlemmer. I 2016 ble den tidligere kjente supportergruppen Red Beavers gjenopprettet og er forsatt til dags dato.

Rivaler

De største rivalene er Sparta fra Sarpsborg, Vålerenga og Storhamar. I 1978 måtte Stjernehallen tømmes for folk pga at Stjernen supporterne kastet flasker på isen, i Sparta Amfi måtte alle fra Fredrikstad ut av hallen pga flaskekasting og bråk.